ᱱᱤᱡᱟᱢᱟᱵᱟᱫᱽ, ᱛᱮᱞᱮᱝᱜᱟᱱᱟ

ᱱᱤᱡᱟᱢᱟᱵᱟᱫᱽ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱤᱡᱟᱢᱟᱵᱟᱫᱽ ᱫᱚ ᱢᱤᱫ ᱢᱩᱬ ᱥᱚᱦᱨᱤ ᱜᱩᱴ ᱠᱟᱱᱟ ᱟᱨ ᱯᱚᱱᱚᱛ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱱᱚᱜᱚᱨ ᱱᱤᱜᱟᱢ ᱤᱫᱤ ᱛᱮ ᱥᱟᱥᱚᱱᱚᱜ ᱠᱟᱱᱟ ᱟᱨ ᱱᱤᱡᱟᱢᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱢᱟᱲᱟᱝ ᱦᱟᱭᱫᱽᱨᱟᱵᱟᱫᱽ ᱯᱚᱱᱚᱛ ᱟᱨ ᱟᱨᱦᱚᱸ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱱᱤᱡᱟᱢᱟᱵᱟᱫᱽ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱵᱮᱱᱟᱣ ᱮᱱᱟ ᱱᱤᱭᱟᱹᱢ, ᱒᱐᱑᱔ ᱤᱫᱤ ᱛᱮ ᱱᱟᱶᱟ ᱜᱮ ᱛᱮᱭᱟᱨ ᱟᱠᱟᱱ ᱯᱚᱱᱚᱛ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱢᱤᱫ ᱴᱷᱟᱶ ᱵᱮᱱᱟᱣ ᱮᱱᱟ ᱾ ᱱᱚᱣᱟ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱦᱟᱭᱫᱽᱨᱟᱵᱟᱫᱽ ᱠᱷᱚᱱ ᱫᱚ ᱑᱘᱖ ᱠᱤᱞᱚᱢᱤᱴᱚᱨ (᱑᱑᱖ ᱢᱤᱞ) ᱠᱚᱧᱮ ᱨᱮ ᱢᱮᱱᱟᱜᱼᱟ ᱾ 

ᱪᱷᱟᱹᱴᱭᱟᱹᱨ
ᱱᱤᱡᱟᱢᱟᱵᱟᱫᱽ ᱧᱩᱛᱩᱢ "ᱱᱤᱡᱟᱢ" ᱠᱷᱚᱱ ᱦᱟᱛᱟᱣ ᱟᱠᱟᱱᱟ ᱚᱠᱚᱭᱟᱜ ᱟᱹᱲᱟᱹ ᱠᱟᱱᱟ "ᱱᱤᱡᱟᱢ ᱳᱯᱷ ᱦᱟᱭᱫᱨᱟᱵᱟᱫᱽ" ᱟᱨ "ᱟᱵᱟᱫᱽ" ᱨᱮᱱᱟᱜ ᱟᱹᱲᱟᱹ "ᱞᱳᱱᱜᱽ ᱞᱟᱭᱤᱵᱽ" ᱩᱨᱫᱩ ᱛᱮ ᱢᱮᱱᱟᱜᱼᱟ ᱾ ᱚᱠᱟᱼᱚᱠᱟ ᱡᱷᱚᱦ ᱱᱚᱣᱟ ᱴᱷᱟᱶ ᱫᱚ "ᱱᱤᱡᱟᱢ ᱟᱜ ᱥᱚᱦᱚᱨ" ᱦᱚᱸ ᱠᱚ ᱢᱮᱛᱟᱜᱼᱟ ᱾

ᱱᱟᱜᱟᱢ

ᱚᱛᱱᱚᱜ
ᱱᱤᱡᱟᱢᱟᱵᱟᱫᱽ  ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱠᱚᱧᱮ ᱨᱮᱫᱚ ᱱᱤᱨᱢᱟᱞ, ᱥᱟᱢᱟᱝ ᱨᱮᱫᱚ ᱡᱚᱜᱽᱛᱤᱭᱟᱞ ᱟᱨ ᱠᱚᱨᱤᱢᱱᱚᱜᱚᱨ, ᱮᱛᱚᱢ ᱮᱲᱮ ᱠᱟᱢᱚᱨᱮᱰᱤ ᱛᱮ ᱮᱛᱮᱫ ᱟᱠᱟᱱᱟ, ᱟᱨ ᱯᱟᱪᱮ ᱨᱮ ᱱᱚᱣᱟ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱱᱟᱱᱫᱮᱲ ᱥᱟᱶ ᱟᱡᱟᱜ ᱥᱤᱢᱟᱹ ᱯᱟᱥᱱᱟᱣ ᱟᱠᱟᱱᱟ ᱾ 

ᱱᱚᱣᱟ ᱥᱚᱦᱚᱨ ᱫᱚ ᱓ ᱴᱚᱴᱷᱟ, ᱱᱤᱡᱟᱢᱟᱵᱟᱫᱽ ᱠᱚᱧᱮ, ᱱᱤᱡᱟᱢᱟᱵᱟᱫᱽ ᱮᱛᱚᱢ ᱨᱮ ᱱᱤᱡᱟᱢᱟᱵᱟᱫᱽ ᱥᱚᱦᱨᱤ ᱵᱟᱪᱷᱱᱟᱣ ᱴᱚᱴᱷᱟ ᱟᱨ ᱱᱤᱡᱟᱢᱟᱵᱟᱫᱽ ᱫᱮᱦᱟᱛ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱱᱤᱡᱟᱢᱟᱵᱟᱫᱽ ᱫᱮᱦᱟᱛ ᱨᱮ ᱥᱟᱥᱚᱱ ᱟᱠᱟᱱᱟ ᱾http://nizamabad.telangana.gov.in/mandals-villages/ ᱱᱤᱡᱟᱢᱟᱵᱟᱫᱽ ᱱᱚᱜᱚᱨ ᱱᱤᱜᱟᱢ ᱫᱚ ᱔᱒.᱙ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱖.᱖ ᱜᱟᱺᱴ ᱢᱤᱞ) ᱨᱮᱱᱟᱜ ᱢᱤᱫ ᱴᱚᱴᱷᱟ ᱫᱚ ᱫᱟᱵᱟᱣ ᱟᱠᱟᱫᱼᱟ ᱱᱤᱡᱟᱢᱟᱵᱟᱫᱽ ᱥᱚᱦᱨᱤ ᱵᱷᱤᱛᱤᱨ ᱫᱚ ᱚᱠᱟᱨᱮ ᱢᱩᱬ ᱞᱮᱠᱟᱛᱮ ᱱᱤᱡᱟᱢᱟᱵᱟᱫᱽ ᱠᱚᱧᱮ ᱟᱨ ᱮᱛᱚᱢ ᱢᱟᱱᱰᱟᱞ ᱨᱮᱱᱟᱜ ᱩᱯᱱᱚᱜᱚᱨ ᱥᱮᱞᱮᱫ ᱟᱠᱟᱱᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱤᱡᱟᱢᱟᱵᱟᱫᱽ ᱨᱤᱱ ᱦᱚᱲ ᱮᱞ ᱫᱚ ᱓᱑᱑,᱑᱕᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱔᱙ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ, ᱟᱨ ᱛᱤᱨᱞᱟᱹ ᱭᱟᱜ ᱮᱞ ᱫᱚ ᱕᱑ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾

ᱱᱤᱡᱟᱢᱟᱵᱟᱫᱽ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱘.᱕᱒ ᱥᱟᱭᱠᱚᱲᱟ ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱔.᱐᱔ ᱥᱟᱭᱠᱚᱲᱟ ᱠᱷᱚᱱ ᱰᱮᱦᱮᱨ ᱜᱮᱭᱟ; ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱘᱕.᱑᱑ ᱥᱟᱭᱠᱚᱲᱟ ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱗᱒.᱐᱒ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱾ ᱱᱤᱡᱟᱢᱟᱵᱟᱫᱽ ᱨᱮ, ᱑᱓ ᱥᱟᱭᱠᱚᱲᱟ ᱦᱚᱲ ᱮᱞ ᱫᱚ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱥᱚᱦᱚᱨ ᱨᱮ ᱨᱚᱲ ᱮᱫ ᱢᱩᱬ ᱯᱟᱹᱨᱥᱤ ᱠᱚᱫᱚ ᱛᱮᱞᱮᱜᱩ (᱕᱓.᱘%) ᱟᱨ ᱩᱨᱫᱩ (᱓᱗.᱖%) ᱠᱟᱱᱟ ᱟᱨ ᱱᱚᱣᱟ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱦᱚᱸ ᱠᱟᱱᱟ ᱾ ᱢᱟᱨᱟᱴᱷᱤ ᱦᱚᱸ ᱔.᱒% ᱦᱚᱲ ᱮᱞ ᱦᱚᱛᱮᱛᱮ ᱠᱚ ᱨᱚᱲᱼᱮᱫ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
 ᱥᱚᱲᱚᱠ ᱰᱟᱦᱟᱨ 

ᱥᱚᱦᱚᱨ ᱵᱷᱤᱱᱮ ᱵᱷᱤᱱᱮ ᱡᱟᱹᱛᱤᱭᱟᱹᱨᱤ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱛᱟᱞᱟ ᱠᱷᱚᱱ ᱢᱩᱬ ᱴᱷᱟᱶ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱔ ᱥᱚᱦᱚᱨ ᱫᱚ ᱵᱟᱜᱟᱣᱟ, ᱱᱚᱣᱟ ᱠᱚᱧᱮ ᱟᱨ ᱮᱛᱚᱢ ᱥᱤᱧᱚᱛ ᱡᱚᱲᱟᱣ ᱟᱜ ᱢᱤᱫ ᱢᱩᱬ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱠᱟᱱᱟ ᱾ ᱔᱖᱐ ᱠᱤᱞᱚᱢᱤᱴᱚᱨ (᱒᱙᱐ ᱢᱤᱞ) ᱡᱤᱞᱤᱧᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱖᱓, ᱱᱤᱡᱟᱢᱟᱵᱟᱫᱽ ᱠᱷᱚᱱ ᱚᱱᱰᱚᱠᱚᱜᱼᱟ ᱟᱨ ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱡᱚᱜᱽᱫᱚᱞᱯᱩᱨ ᱡᱚᱲᱟᱣᱟ ᱾ ᱱᱟᱜᱟᱨ ᱱᱤᱜᱟᱢ ᱗᱗᱒ ᱠᱤᱞᱚᱢᱤᱴᱚᱨ (᱔᱘᱐ ᱢᱤᱞ) ᱜᱩᱴ ᱡᱤᱞᱤᱧ ᱥᱚᱲᱚᱠ ᱮ ᱧᱮᱞ ᱵᱟᱨᱟᱭᱟ, ᱚᱠᱟᱨᱮ ᱓᱘᱗ ᱠᱤᱞᱚᱢᱤᱴᱚᱨ (᱒᱔᱐ ᱢᱤᱞ) ᱟᱨ ᱥᱟᱢᱟᱝ ᱨᱮᱱᱟᱜ ᱓᱘᱕ ᱠᱤᱞᱚᱢᱤᱴᱚᱨ (᱒᱓᱙ ᱢᱤᱞ) ᱥᱚᱲᱚᱠ ᱥᱮᱞᱮᱫ ᱟᱠᱟᱱᱟ ᱾ 
ᱛᱮᱞᱮᱝᱜᱟᱱᱟ ᱯᱚᱱᱚᱛ ᱥᱚᱲᱚᱠ ᱦᱤᱡᱩᱜ ᱥᱮᱱᱚᱜ ᱱᱤᱜᱟᱢ ( Telangana State Road Transport Corporation) ᱥᱚᱦᱚᱨ ᱨᱮᱱᱟᱜ ᱱᱤᱡᱟᱢᱟᱵᱟᱫᱽ ᱵᱟᱥ ᱥᱴᱮᱥᱚᱱ ᱠᱷᱚᱱ ᱵᱷᱤᱱᱟᱹ ᱵᱷᱤᱱᱟᱹ ᱴᱷᱟᱶ ᱞᱟᱹᱜᱤᱫ ᱛᱮ ᱵᱟᱥ ᱪᱟᱪᱞᱟᱣ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮ ᱵᱟᱥ ᱨᱮᱱᱟᱜ ᱜᱚᱫᱟᱢ ᱟᱨ ᱫᱚᱦᱚ ᱵᱟᱨᱟ ᱞᱟᱹᱜᱤᱫ ᱵᱟᱨᱭᱟ ᱵᱟᱥ ᱰᱤᱯᱚ ᱢᱮᱱᱟᱜᱼᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 Nizamabad Official Website 


ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱚ